Lisa

Mulgi Vallavolikogu

28. jaanuar 2025. a

otsusele nr

**MULGI VALLAVOLIKOGU REVISJONIKOMISJONI 2025. AASTA TÖÖPLAAN**

|  |  |
| --- | --- |
|  | **Tegevus** |
| **I kvartal** | 1. Mulgi valla omanduses olevate sõidukite kasutamise kontroll. GPS-seadmete kontroll.
2. Mulgi valla 2024. aasta eelarvest MTÜ-de, sihtasutuste ning seltsingute rahastamise õiguspärasuse ja otstarbekuse kontroll. Tegevustoetuste, projektitoetuste kasutamise kontroll.
 |
| **II kvartal** | 1. Hooldekodude teenuste ülevaatamine. Kontrollida toitlustuse korraldust (toidupäeva maksumus, menüü, kalorsus), hoolekandeasutuse päevakorda – tegevused, hooldusplaanid, meditsiinilist teenindust (medõe olemasolu), meditsiiniliste olukordade käsitlemine, patsientide erivajaduste arvestamine. Visiit Mulgi Hoolekandekeskuse mõlemasse tegevuskohta nii Polli kui ka Mõisakülla. Polli tegevuskoha ettekirjutuste täitmise tagamine.
2. Mulgi valla 2024 konsolideerimisgrupi majandusaasta aruande läbivaatamine Mulgi Vallavolikogu revisjonikomisjoni poolt, aruandele hinnangu andmine.
3. Reservfondi kasutamise ja arengukava täitmise ülevaade.
 |
| **III kvartal** | 1. Mulgi valla heakorra eest vastutavate asutuste tegevus, seal hulgas kalmistutega seonduv. Kuidas on määratletud tööde vajadus, vahendid selleks? Töökorraldus erinevates piirkondades ja objektidel.
2. Ülevaade Mulgi valla kriisikomisjoni töö ja elanikkonna kaitse töö korraldamisest.
 |